Juventute Hitlerian

Le Juventute Hitlerian (in germano: Hitlerjugend, abbreviate in HJpronunciate: ha-jot, e nate como Bund deutscher Arbeiterjugend, Liga del Juventute Operari German) era un organisation juvenil fundate in 1926 per le Partito Nationalsocialista German. Le scopo era colliger le juvenes in un systema de activitates extrascholar de inculcation paramilitar, pro involver les in le propaganda politic nazista e preparar les a servir in le fortias armate, assi facente de illes “bon cives del Reich” secundo le senso conservatori, violente, e racialista del Partito.
 thumb | 220x124px | right | Membros del Juventute Hitlerian
Secundo le «Lege del Juventute Hitlerian» de 1936 (Gesetz über die Hitlerjugend), le HJ incorporava omne alie organisation juvenil, era segregate per racia e genere, e deveniva obligatori pro tote le juvenes arye de 10 a 18 annos, non obstante permulte objectiones del genitores. Tal obligation legal era reaffirmate in 1939 per le edicto «Deber de Servicio Juvenil» (Jugenddienstpflicht), secundo le qual tote le pueros arye de 10 a 14 annos debeva esser inscripte al section puericultural Juvene Populo German (Deutches Jungvolk), specialisate in le indoctrination del preadolescentes, dum le ala feminin del organisation era vocate Liga del Juvene Germanas (Bund Deutscher Mädel, BDM), de quem le section puericultural era le Liga del Pupillas (Jungmädelbund, JM). Finite le percurso de education auxiliari in le Juventute, multe juvenes era reclutate per le SS, le fortia de securitate del Partito, profundemente radicate in le conviction pseudoscientific del superioritate racial arye al base del ideales nazista.